**Antonín Sova** (\* 26. február 1864, Pacov – † 16. august 1928, Pacov) bol český básnik a prozaik, 1. riaditeľ Mestskej knižnice v Prahe.

Rodinný pôvod
-------------

Jeho otec bol vidieckym učiteľom a regenschorim. Od roku 1855 učil v juhočeskom Pacove, ktorý dnes leží v kraji Vysočina. Tu sa tiež 26. februára 1864 na miestnom zámku narodil Antonín Sova. Roku 1866 sa rodina presťahovala do blízkeho Lukavca. Otec bol prvým básnikovým učiteľom aj v oblasti umenia, najmä hudby. Citovo však bol Sova viazaný viac k matke. Jej smrť roku 1879 a otcov nový sobáš patrili k intenzívnym zážitkom, ktoré sa neskôr objavili v niekoľkých spisovateľových dielach.

Životopis
---------

Veľký význam pre básnickej zrenie Sovu malo Lukavecké priateľstvo so sestrami básnika Jaroslava Vrchlického, ktoré mu priblížili poéziu lumírovcov. Gymnázium Sova študoval najprv v Pelhřimove, Tábore a od roku 1880 v Písku, kde v polovici 80. rokov maturoval. Prvé básnické príspevky uverejnil ešte za stredoškolských štúdií pod pseudonymom *Ilja Georgov*.

Po maturite odišiel do Prahy študovať právo, ale zanedlho musel pre nedostatok finančných prostriedkov štúdií zanechať a vrátiť sa domov. S pomocou básnika A. Heyduk, s ktorým sa zoznámil v Písku, a J. Vrchlického sa roku 1886 uchytil v Ottovom slovníku náučnom a o rok neskôr nastúpil miesto pisára-protokolistu v zdravotnom referáte pražského magistrátu. Aktívne sa zúčastnil práce v spolku beletristov Máj a v literárnom odbore Umeleckej besedy. Roku 1892 navštívil Taliansko. Roku 1895 podpísal kolektívne vystúpenie spisovateľov a publicistov manifest Českej moderny. V rokoch 1898 – 1920 bol riaditeľom pražskej mestskej knižnice. V tejto funkcii bol vyslaný roku 1901 na exkurziu do knižníc v Nemecku a Belgicku. Ťažká, bolestná choroba (s najväčšou pravdepodobnosťou syfilis), ktorá sa u Sovu prejavila už pred svetovou vojnou, mu nakoniec znemožnila voľný pohyb. Zomrel 16. augusta 1928 v Pacove.

Dielo
-----

Jeho dielo bolo ovplyvnené realizmom, symbolizmom a impresionizmom. V neskoršej dobe sa sústredil na prírodnú a subjektívnu lyriku. Jeho prírodná lyrika je spojená s juhočeským krajom, jeho milostná poézia je písaná piesňovou formou.

Sova svojimi dielami útočil proti spoločnosti a dával najavo protispoločenské postoje celé mladé generácie. V jeho dielach sa zároveň objavuje vlastenectvo a hľadanie morálnych a spoločenských hodnôt.

### Poézia

* *Realistické sloky* (1890), realistická zbierka
* *Lyrika lásky a života*
* *Květy intimních nálad* (1891), impresionistická prírodná lyrika, náladové obrazy, obrazy českej krajiny, vizuálny dojem, do krajiny premieta svoje duševné stavy.
* *Z mého kraje* (1893), impresionistická prírodná lyrika.
* *Soucit i vzdor* (1894)
* *Zlomená duše* (1896), symbolistická zbierka, mladá generácia, rozpor medzi snom a skutočnosťou, v tomto diele sa A. Sova rozchádza so spoločnosťou, písané voľným veršom.
	+ impresionizmus
* *Vybouřené smutky* (1897), symbolistická zbierka
* *Údolí nového království* (1900)
* *Ještě jednou se vrátíme* (1900), symbolistické dielo
* *Dobrodružství odvahy* (1906)
* *Zápasy a osudy*
* *Zpěvy domova* (1918), vlastenecká poézia, reakcia na 1. svetovú vojnu, odpor k vojne, obavy o osud národa, o krajinu.
* *Drsná láska* (1927), impresionistické dielo
* *Krvácející bratrství* (1920)
* *Básníkovo jaro* (1921)
* *Jasná vidění* (1922)
* *Básně nesobeckého srdce* (1922)
* *Naděje a bolesti* (1924)
* *Krvácející bratrství* – odpor k vojne, objavuje sa tu symbol červenej zástavy
* *Vrchol lásky* (1989), vybral, usporiadal a doslov napísal Jaromír Pelc – verše, odrážajúce Sovovu milostnú a manželskú dezilúziu (ISBN 80-204-0058-3)

### Próza

* *Ivův román (1902)*
* *Pankrác Budecius, kantor* – novela o vidieckom kantorovi z konca 18. storočia
* *Výpravy chudých (1903)*
* *O milování, lásce a zradě (1909)*
* *Tóma Bojar (1910)*

Referencie
----------

1. ↑  Matriční záznam o narození a křtu
2. ↑  AUTORSKÝ KOLEKTIV. *Čeští spisovatelé 19. a počátku 20. století*. Praha : Československý spisovatel, 1982. Kapitola Antonín Sova, s. 241.
3. ↑  Syfilis je věčná, Týden 4. 6. 2007

* *Tento článok je čiastočný alebo úplný preklad článku Antonín Sova na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Antonín Sova**

Pozri aj
--------

* Impresionizmus
* Symbolizmus
* Česká literatúra v rokoch 1900 – 1945
* Zoznam českých spisovateľov

Externé odkazy
--------------

* **E-kniha** k 150. výročiu Antonína Sovy, básnika a riaditeľa Mestskej knižnice v Prahe

Autoritné údaje: * abART: 16315
* BnF: 14841118h
* GND: 119053519
* ISNI: 0000 0001 0907 6923
* LCCN: n85306619
* NK ČR: jk01120593
* VIAF: 61679211
* WorldCat: lccn-n85306619